Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2788

(2) A szerzõdõ fél a hozzá intézett jognyilatkozatokról és a szerzõdésben bekövetkezett változásokról a biztosítottat kérésére tájékoztatni tartozik. 5:412. § [A fél közlési kötelezettsége] A biztosított, illetve a szerzõdõ fél a szerzõdéskötéskor köteles a biztosítás elvállalása szempontjából lényeges minden olyan körülményt a biztosítóval közölni, amelyeket ismert vagy megfelelõ gondosság mellett ismernie kellett. A biztosító írásban közölt kérdéseire adott, a valóságnak megfelelõ válaszokkal a fél közlési kötelezettségének eleget tesz. A kérdések megválaszolatlanul hagyása önmagában nem jelenti a közlési kötelezettség megsértését. 5:413. § [A fél változásbejelentési kötelezettsége] A biztosított és a szerzõdõ fél köteles a szerzõdésben meghatározott lényeges körülmények változását a szerzõdésben megállapított határidõn belül a biztosítónak írásban bejelenteni. Lényeges körülménynek minõsül a szerzõdõ fél (biztosított) lakcímének megváltozása is. 5:414. § [A közlési és a változásbejelentési kötelezettség szabályai] A közlésre és a változás bejelentésére irányuló kötelezettség egyaránt terheli a szerzõdõ felet és a biztosítottat; egyikük sem hivatkozhat olyan körülményre, amelyet bármelyikük elmulasztott a biztosítóval közölni, noha arról tudnia kellett, és a közlésre vagy bejelentésre köteles lett volna. 5:415. § [A közlési és a változásbejelentési kötelezettség megszegésének következményei]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes